google/wiki40b huggingface dataset:
Dagligtale

Dagligtale er det språket som blir brukt i det daglige liv. Dette er det språket som har høyest kommunikasjonspotensial, det blir brukt til uformelle, private situasjoner derhøyspråk (med sine formelle egenskaper) setter for strenge grenser for uttrykksmulighetene. 
Dagligtale utføres vanligvis muntlig og i person-til-personkommunikasjon. Både gester, mimikk og tonefall vil derfor støtte opp under kommunikasjonen. Situasjonen vil også tillate umiddelbar feedback, noe som kan trengs dersom deltakerne ikke er i besittelse av samme vokabular (kommer fra samme område).
Dagligtalen følger ofte andre normer enn de som gjelder for ett skriftspråk. En kan allikevel ikke si at slike avvik er «ukorrekte». Dette kan virke problematisk for legfolk fordi grammatikker og ordbøker tar lite hensyn til dagligtale, de vil derfor ofte tro at det er «galt» språk. Noen steder, som for eksempel i Bergen, er dagligtalen og dialekten gjort til gjenstand for større ord- og vendingslister. En slik blir punktvis presentert i begge bergensavisene med forklaringer.
«Dialekt» og «dagligtale» er ikke synonymer.
Dunderelva

Dunderelva er ei elv nordvest på Wedel Jarlsberg Land på Svalbard. Den er rundt 18 kilometer lang og har sitt utspring fra Libreen og Dunderdalsbreen, som begge er utløpere av Lifjellfonna. De to tilløpselvene løper sammen øverst i Dunderdalen, og Dunderelva renner derfra i nordvestlig retning til den munner ut i Dunderbukta. Underveis tar den opp sideelvene Slettfjellelva (fra sør) og Grytdalselva (fra nord).
Ved utløpet hundre meter vest i deltaet, ligger restene av en russisk pomor-fangsthytte fra 1800-tallet.
Elva er oppkalt etter Dunder, en kokk på S/S «Polhem», et av fartøyene som tok del den svenske polarforskeren og geologen Adolf Erik Nordenskiölds ekspedisjon til Spitsbergen i 1872-73.
NM i bandy 1921

Det niende norgesmesterskapet i bandy ble vunnet av Ski- og Fotballklubben Trygg etter finaleseier 1-0 mot Ready. Dette er Tryggs eneste finaleseier på 11 forsøk. Norgesmesterskapet ble arrangert som utslagsturnering, og det deltok 12 klubber.
Elleore

Kongedømmet Elleore er en av verdens eldste eksisterende mikronasjoner, beliggende på Elleore i Roskilde Fjord, Sjælland i Danmark.
Øyen ble kjøpt av en gruppe lærere den 27. august 1944, og utropt til kongerike med egne frimerker og mynter (leo d'or), og har hatt seks etterfølgende monarker. Elleore er ca. 15 000 kvadratmater stor og ubebodd det meste av året, bortsett fra i innbyggernes årlige forsamlingsuke Elleugen. 
De nåværende monarker (2014) er kong Leo III og dronning Carina. Kongens motto lyder: Con Leon e Populo pro Regno.

Løvejakten

I 1907 innspilte filmregissøren Ole Andersen Olsen på Elleore den kontroversielle stumfilmen Løvejagten, som ble en av Nordisk Films Kompagnis første store suksesser. En kronet løve og en væpnet løvejeger inngår som skjoldholdere i Kongedømmet Elleores våpenskjold.
Diplodoma laichartingella

Utseende

En liten til middelsstor (vingespenn 10-15 millimeter), noe bredvinget, brun møll med hvite flekker på vingene. Antennene er tynne, trådformede og omtrent halvparten så lange som forvingene. Hodet er "rufsete" kledt med brungule hår. Kroppen og forvingene er sjokoladebrune, forvingen med tallrike, små hvite flekker. Bakvingen er brunsvart med lysere skjell ved roten. I motsetning til mange andre sekkspinnere har begge kjønn vinger.
Larven utvikler seg inne i en larvesekk som er ca. 1 centimeter lang og 4-5 millimeter bred, og er dobbel, med en indre, hard sekk som er trekantet i tverrsnitt og en ytre, løs sekk som er kledt med insektrester, sandkorn og annet materiale som gir kamuflasje.

Levevis

Denne arten kan finnes i skog men også i mer åpne habitater. Larven lever på trestammer eller på bakken der den eter mest lav og alger, men trolig også døde insekter. Larveutviklingen tar to eller tre år. De voksne sommerfuglene flyr om natten i juni-juli.

Utbredelse

Den er utbredt i Europa og det sørlige Sibir. I Norge er den funnet spredt i Sør-Norge og dessuten i Vest-Finnmark.
Norgesmesterskapet i alpint 1959

Norgesmesterskapet i alpint 1959 var det norske mesterskapet i alpin skiidrett. Mesterskapet ble arrangert i Narvik fra 2. til 5. april.
Hasso von Boehmer

Biografi

Hasso von Boehmer tilhørte Infanteriregiment 9 (I. R. 9) fra Potsdam. Fra dette regiment kom mange av de andre aksjonistene, blant andre generalmajor Henning von Tresckow og Fritz-Dietlof von der Schulenburg Alle fra I.R.9, fry regimentet som bidro med flere aksjonister enn andre i Wehrmacht i forsøket på å drepe den tyske diktatoren Adolf Hitler som endte med et mislykket statskupp.
Hasso von Boehmer ble overtalt til å delta av Henning von Tresckow, og han stilte seg til disposisjon som liaison offiser i Wehrkreis (Forsvarsdistrikt) XX i Danzig. På dagen for forsøket på å ta Hitlers liv i Wolfsschanze (Ulvehiet) i Østpreussen fikk Hasso von Boehmer melding på fjernskriver fra Berlin. Etter at nyheten spredte seg om at Hitler hadde overlevd ble Hasso von Boehmer arrestert samme dag og tatt til fengselet i Lehrter Straße i Berlin. På grunn av sykdom endte han opp for en tid i sykeavdelingen i Sachsenhausen konsentrasjonsleir.
Den 5. mars 1945 dømte den tyske Folkedomstol (Volksgerichtshof) ham til døden for hans deltakelse i 20. juli-attenatet. Han ble henrettet samme dag i Plötzensee fengsel i Berlin.
Lady Fantasy

Oppdelingen

Del én: Encounter
Sangen starter med en synthesizer som repeterer en melodi på tre noter, før de andre instrumentene i gitar, bass og trommer kommer inn med et annerledes tempo og skaper en polorytmisk effekt. Deretter stanser synthesizeren helt og sangens tempo senkes ned til en roligere del i A-moll før en akustisk gitar og et elektrisk piano starter. Like etter dette kommer det første vokalverset inn støttet av et mellomspill fra synthesizer, etterfulgt av en elektrisk gitarsolo og en repetisjon av korsangen.
Del to: Smiles for You
Sangen skifter brått til en instrumental seksjon med en gitarsolo fulgt av en saktegående del tilsvarende den fra introen på Encounter (også i A-moll), med en annen gitarsolo. Deretter kommer en synthesizersolo inn hvor nøkkelen skifter til C-moll, før den igjen går tilbake til A-moll etterfulgt av en annen serie med gitarsoloer.
Del tre: Lady Fantasy
På del tre går sangen tilbake til den originale kjenningsmelodien i A-moll med en gitarsolo etterfulgt av to vokalvers til. Deretter går den opp i tempo og inn i en tyngre seksjon med gitar, bass og trommer før den avsluttende soloen av både gitar og synthesizer setter inn. Sangen avsluttes ved å returnere til det samme rolige mellomspillet i starten under Encounter før den fader ut ved hjelp av synthesizeren.
Huaneng Nantong kullkraftverk

Huaneng Nantong kullkraftverk er et kullkraftverk i Nantong i regionen Jiangsu i det østlige Kina. Det har en installert produksjonskapasitet på 1404 MW fordelt på 2 turbiner à 352 MW, og to turbiner på 300 MW under utbygging. Anlegget stod ferdig med de første turbinene i 1990, og de siste i 1999. Kull kommer fra gruver i Shanxi-provinsen, særlig fra Qinhuangdao.
Vindebro

Vindebro er en type bevegelig bro som kan heves (vindes)  og senkes ved hjelp av et spill.
Vindebroer hadde historisk sett den hensikt å forhindre fiender i å passere den. Denne typen bevegelige broer var vanlige på slott og festninger. 
For at et slikt system skulle være effektiv var det viktig at området rundt var vanskelig å passere, som for eksempel over en vannfylt vollgrav, eller et område med stor høydeforskjell.
Smart-TV

Smart TV er et fjernsyn eller en TV-mottaker med integrerte internett og Web 2.0-egenskaper. Det er en teknologisk mellomting mellom datamaskiner og fjernsyn. Ved siden av å være et medium for visning av TV-programmer, gir de tilgang til Nett-TV, interaktive media, visning av sendinger utenfor programmet, strømming og tilgang til hjemmenettverk.
Laurentiana

Utseende

Nokså små, mattsvarte gullbasser. Oversiden er meget tett og grovt punktert. På hodet er den fremre delen utvidet, når et stykke fram foran fasettøynene, halvsirkelformet. Pronotum er bredest langt foran midten, betydelig avsmalnet bakover, og mye smalere enn dekkvingene. Beina er temmelig korte.

Levevis

Trolig lever disse billene i likhet med de fleste andre Cremastocheilini sammen med maur eller termitter.

Utbredelse

Slekten er utbredt i Vest-Afrika.
Ove Sørensen Schjelderup

Amtmann i nord

Fra 1704 til 1751 var han amtmann i Nordland Amt, som den gangen også omfattet Senjen og Tromsø fogderi. Schjelderup bestyrte sitt store embetsdistrikt dels fra Storfosen gods på Storfosna i Ørland, ved innløpet til Trondheimsfjorden, som han eide fra 1704, dels fra embetsgården Inndyr i Gildeskål. Han var svært aktiv og fikk i stand en regulering av jektetrafikken i Nordland som tildels beskyttet jekteeierne i handelen med oppkjøpere i Bergen. Disse var beskrevet i "Jekteartiklene", utgitt den 6. mars 1739. I 1750 utga han i Stockholm en beskrivelse av Moskenesstraumen i Lofoten (tysk utg. 1752). Ellers forfattet han mange dokument.
Schjelderup ble ifølge Store norske leksikon  utnevnt til diverse rangklasser, først den rent honorære  kanselliråd i 1714, dernest justisråd i 1719,  den rent honorære etatsråd i 1731, og fra 1749 konferensråd, inntil han pensjonerte seg i 1751.
Menumbok

Menumbok, også skrevet Menumbuk, er en liten fiskelandsby med 81 innbyggere, som ligger på sørenden av Kuala Penyu-distriktet i Sabah. Stedet er utgangspunkt for fergeforbindelsene fra Borneo til Labuan, med flere daglige avganger til Bandar Labuan. I 2010 ble det også startet opp forbindelse til fergeterminalen i Serasa i Brunei.
Neue Synagoge

Bygning

Fasaden mot Oranierburg Straße er rikt arrangert med formstener og terrakotta, aksentuert ved farvede glasurstener. Ved inngangsportalen trekker den seg lett tilbake. Blikkfang er kuppelen, flankert av to små pavillionlignende kuppeltårn på sidefløyene. Bak fasaden var vestibylen og hovedsalen med plass til 3000 mennesker. Bygningen er også et viktig minnesmerke fra den tidlige jernbygningsperioden, det nye byggstoffet jern er tydelig synlig i form av jernsøyler, og brukes også i kuppelkonstruksjonen og i den tapte gulvstrukturen i hovedsalen.
Orr Peak

Orr Peak er en fjelltopp i Miller Range som ligger i Marshbreen. Den danner et utspring øst på sørsiden av Argobreen og ble sett først sett i desember 1957 av den sørlige gruppen fra New Zealand under Commonwealth Trans-Antarctic Expedition (1956-58). Den er oppkalt opp etter H. Orr, en forsker som deltok i det internasjonale geofysiske året ved Scott-basen i 1957.
Pseudonitocris

Utbredelse

Arten er utbredt i Kamerun.
RC Cola

RC Cola (opprinnelig Royal Crown Cola) er en cola som ble utviklet i 1905 av den amerikanske farmasøyten Claude A. Hatcher.

Historie

Det første produktet i Royal Crown-serien var Chero-Cola, som kom i 1905. Deretter kom Royal Crown Ginger Ale, Royal Crown Strawberry og Royal Crown Root Beer. Selskapet fikk etter en tid navnet Chero-Cola, og i 1925 skiftet det navn til Nehi Corporation. I 1934 ble oppskriften på Chero-Cola endret, og drikken ble relansert som Royal Crown Cola. 
I 1958 kom selskapets første lettcola, Diet Rite, og noe senere kom den koffeinfrie RC 100. I midten av 1990-årene kom Royal Crown Draft Cola, en eksklusiv cola hvor det kun ble brukt rent rørsukker. Den ble kun solgt i små flasker, og salget var lavere enn forventet. Varianten forsvant derfor raskt, med unntak av markedene i Australia og New Zealand, hvor den hadde blitt tatt bedre imot. I 1999 ble den også introdusert med hell i Frankrike av Philippe Bailly. En annen variant som har kommet er Cherry RC, som konkurrerer med Coca-Cola og Pepsis kirsebærcolaer. 
I oktober 2000 ble Royal Crown indirekte kjøpt opp av Cadbury Schweppes gjennom kjøpet av Snapple. Selskapet ble plassert under Dr Pepper/Seven Up Inc. I 2001 ble varemerket RC solgt videre til Cott Beverages i Mississauga i Ontario, som startet datterselskapet Royal Crown Cola International. I USA, Canada, Mexico, Puerto Rico og enkelte andre områder er det Cadbury Schweppes Americas Beverages som produserer og distribuerer RC Cola.
Mørke krefter

Handling

Den unge læreren John Smith blir utsatt for en bilulykke og blir liggende i koma i fem år. Da han våkner har kjæresten har forlatt ham og giftet seg med en annen. Mens han fremdeles er under opptrening på sykehuset oppdager han at det har skjedd noe høyst bemerkelsesverdig med ham selv: Når han rører ved et menneske, kan han se dramatiske hendelser som enten rammer vedkommende eller de som står vedkommende nær. Dermed kan han forhindre at fryktelige hendelser skjer. 
Etter en rekke fryktelige hendelser hvor Johns synskhet har vært direkte innblandet, trekker han seg tilbake fra omverdenen og forsøker å leve isolert fra resten av verden. Hans handlekraft settes imidlertid på en ny og mye større prøve da han vikles inn i de ambisiøse planene til en fremadstormende politiker som holder en politisk kampanje der John er bosatt. John tvinges til å ta sitt livs vanskeligste valg.

Økonomi og popularitet

Den ble moderat suksess på amerikanske kinoer, hvor den innbrakte drøyt 20 millioner dollar. Produksjonskostnadene var på rundt 10 millioner dollar.

Anmelderne

Den ble godt mottatt av anmelderne og har fått så mye som 90 % på Rotten Tomatoes. Den amerikanske filmanmelderen gav den 3,5 av 4 stjerner, mens Leonard Maltin gav den 3 av 4 stjerner.
Aftenposten, Dagsavisen og VG gav den terningkast fire, mens Dagbladet gav den to.

Priser

Den vant Saturn Award i klassen beste skrekkfilm. Den vant flere mindre filmpriser.

Annet

Filmen dannet utgangspunktet for TV-serien The Dead Zone, som gikk originalt på USA Network fra 2002 til 2007.
Norsk Papirindustriarbeiderforbund

Norsk Papirindustriarbeiderforbund var et LO-forbund som organiserte arbeidstakere innen papirindustrien. Forbundet ble stiftet i 1913. Før det hadde arbeidstakerne innenfor bransjen vært organisert i Norsk Arbeidsmandsforbund.
Forbundet reknet sin stiftelse fra et møte som ble holdt i Drammen 27. februar til 1. mars 1913, men den egentlige konstitueringen ble gjort 9.-11. mars 1914. Ved konstitueringen i 1914 hadde forbundet noe over 6 000 medlemmer.
Norsk Papirindustriarbeiderforbund gikk inn i Fellesforbundet i 1988 sammen med Norsk Bygningsindustriarbeiderforbund (NBIAF), Norsk Jern- og Metallarbeiderforbund, Norsk Bekledningsarbeiderforbund og Norsk Skog- og Landarbeiderforbund.
Pingxiang (Jiangxi)

Pingxiang (kinesisk: 萍乡; pinyin: Píngxiāng) er en kinesisk by på prefekturnivå i provinsen Jiangxi i det sentrale Kina. Befolkningen anslås (2004) til 380 000.
Byen ble grunnlagt på 300-tallet. Området har rike forekomster av kull og porselensleire. Pingxiang er den største kullprodusent i provinsen Jiangxi og er kjent som «Sør-Kinas kullsenter».
Itabashi

Itabashi (板橋区　-ku) er en av Tokyos 23 bydeler.
François Noël

François Noël (kinesisk: 衛方濟, pinyin: Wei Fangji, født 18. august 1651 i Hestrud i Frankrike, død 17. mars 1729 i Lille i Frankrike) var en kinamisjonær tilhørende jesuittordenen.
François Noël hører til blant de viktigste kulturformidlere mellom Kina og Europa tå det tidlige 1700-tall; hans oversettelser har hatt vedvarende innflytelse på den europeiske opplysningstiden, blant annet ved at den gav avkall på teologisering og slik klarte å formidle hvordan det kunne se ut med en filosofi som ikke var blitt formet i en urgammel kultur mot et bakteppe der Gud og kirke ikke har vært skjellsettende markører.

Liv og virke

Han ble medlem av jesuittordenen i Tournai (Belgia) i 1670 og ble utsendt som misjonær i 1684 med ankomst Macao 9. august 1685. Etter et mislykket forsøk på å nå Japan i september 1687 ble han sendt til Kina, der han først virket i Kanton og Shanghai. Etter et nytt og like mislykket fremstøt mot Japan i 1690 fortsatte hans innsats i kinesiske Nanchang (Jiangxi).
I 1703 ble han utnevnt til misjonsprokurator, og dro deretter sammen med pater Kaspar Castner til Roma (via Batavia, Saint Helena og London, Paris, Marseille og Firenze) der de gjorde sitt beste for å få Vatikanet til å vurdere ritestriden i pakt med jesuittenes forståelse av problematikken. Dette lyktes de ikke i.
I 1706 dro han tilbake via Lisboa til Kina, med ankomst Macao 22. juli 1707. Kangxi-keiseren brukte ham snart deretter som sin utsending til Roma. Han reiste avsted tidlig 1708, og denne gangen reiste han den lange veien (over Stillehavet og via Bahia i Brasil i juli 1708 og ankomst Roma senere samme år). De dokumentene han hadde med seg fra det kinesiske hoff omhandlet de kinesiske riter, og inneholdt blant annet en forespørel om det var tilfelle at det utsendingen erkebiskop de Tournon hadde fremført virkelig var pave Klemens XIs vilje. Pater Noël kunne overlevere dokumentene helt i begynnelsen av 1709.
Pater François Noël var den første til å foreta en fullstendig oversettelse av konfucianismens fire bøker til et europeisk språk - og dermed ble også Mencius' kjente litterære produksjon kjent. Denne oversettelsen utfoldet en store virkning i Vesten: Kort etter at verket utkom i året 1711 i Praha ble det anmeldt og beskrevet av filosofen Christian Wolff (Acta Eruditorum, März-Mai 1712); den ble dessuten grunnlaget for Wolffs «Rede über die praktische Philosophie der Chinesen» i 1721. Noels oversettelse ble i store stikker parafrasert gjengirr i det encyklopediske verk «Description de la Chine»“ av Jean-Baptiste Du Halde (Paris, 1735, bd. 2), og kunne slik nå og ingfluere 1700-tallets betydeligske tenkere. Konfuciansk tankegods ble for eksempel en viktig inspirasjonskilde for samfunnsvitenskapenes grunnleggere, François Quesnay (1694–1774) og David Hume (1711–1776).
Etter noen års virke i Praha og Lille ble han igjen gitt reiseordre til Kina (1716). Etter noen tid dro han igjen tilbake til Europa, og døde i Lille.
Traci Lords

Pornokarrieren

Lords begynte sin karriere i pornofilmer så tidlig som i 1984. Hun var kun 15 år da hun poserte første gang i Penthouse. Like etter medvirket hun i pornofilmene What Gets Me Hot! og Those Young Girls. Lords hadde forfalsket sine identifikasjonspapirer slik at produsentene trodde hun var 18 år. Hennes ungdommelige og entusiastiske, seksuelle utfoldelse foran kameraet gjorde henne raskt kjent og hun ble etterhvert omtalt som en av de første pornodronningene i USA. Før hun fylte 18 hadde hun medvirket i over 70 pornofilmer.
I 1986 oppdaget føderale myndigheter at hun var mindreårig og arresterte både henne og eierne av filmselskapet X-citement Video. Ingen ble dømt, men filmselskapet fikk mye trøbbel og ble pålagt å fjerne samtlige av filmene hun medvirket i som mindreårig for å unngå å bli tiltalt for distribusjon av barneporno. Tracis siste pornofilm var Traci, I Love You fra 1987. Dette var den eneste filmen som hun medvirket i hvor hun var over 18 år og den eneste som hun eier rettighetene til. Dette medførte gjentatte anklager om at det var hun selv som tipset myndighetene om at hun var mindreårig. Nå som de andre filmene hvor hun medvirket var blitt illegale i USA ble denne da den eneste lovlige, og solgte derfor enormt etter oppstyret i media. Lords benektet imidlertid dette i sin selvbiografi i 2003.

Filmkarriere

Bare ett år etter sin siste pornofilm begynte Lords å spille biroller i B-filmer samt gjesteroller i diverse TV-serier. Hennes første rolle i en vanlig TV-serie var i krim-serien Wiseguy. Samme år spilte hun i sci-fi grøsseren Not of This Earth. På TV hadde hun blant annet gjesteroller i serier som MacGyver (1990), to episoder av Married... With Children (1989 og 1991), Highlander (1993), Tales from the Crypt (1993). Hun hadde fem gjesteroller i Melrose Place (1995), og tre i Roseanne (1994 og 1995), 17 i Profiler (1997–1998) og First Wave (2000–2001). Hun har også medvirket i seriene Gilmore Girls (2003) og Will & Grace (2005). Når det gjelder TV-filmer spilte hun blant annet forførerisk vamp i Stephen Kings skrekkfilm The Tommyknockers fra 1993. Av spillefilmer har hun medvirket i  Serial Mom (1994) og Blade (1998).

Annet

I 2003 utgav Lords selvbiografien  Traci Lords: Underneath It All. Hun var gjest i Larry King Live i 2003 og The Oprah Winfrey Show samme år. Hun regnes som den pornoskuespilleren som har lykkes best med overgangen til mainstreamfilm. Hennes far, Louis Kuzma, er en jødisk immigrant fra Ukraina. Hennes mor, Patricia Briceland, har skandinavisk opphav. Hun har 1. KYU i Bujinkan Ninjutsu. Har på 90-tallet medvirket som sanger på musikkalbumet til gruppa Generation Terrorists. Mötley Crües sang «All In The Name Of...», fra albumet Girls, Girls, Girls, omhandler hennes liv i pornobransjen.
Gapvind

Gapvind er en  lokal vind som blåser gjennom et gap mellom (to) fjell.
Gapvinder  nær bakken er sterke vinder på  20-40 knot (30-55 km/t), av og til over 50 knot (75 km/t). Gapvinder er
generelt sterkest nær utgangen av gapet.
Eksempler på gap vinder er de nær bakken i Gibraltarstredet – en av de  sterkeste i regionen som kalles Viento de Levante.Tilsvarende vinder opptrer i andre fjellkjeder som Tehuantepecer og i lange kanaler som Juan de Fucasundet mellom Olympiafjellene i Washington og Vancouver Island, Britisk Columbia. De finnes i Hinlopenstredet nær Spitsbergen og I Columbia River på grensen til Washington og Oregon. Der hvor  slike vinder opptrer hyppigst blir det ofte innstallalert vindmøller eller hele  vindparker.
Et annet eksempel er i Kosovo i Serbia hvor vind blåser langs Donau. I de sydlige Karpatene og og i Balkan-fjellene blåser de langs Donau  i Romania og strømmer ut ved  Jernporten. De er kjent som Kosovo-vind. Det som kjennetegner  Kossovo-vinden er sterk vind i sydøstlig retning, vedvarende og med sterke kast.
Takuya Honda

Japans herrelandslag

Takuya Honda spilte to landskamper for Japans herrelandslag.
Nye universiteter

Nye universiteter er en kategoribetegnelse som brukes om bestemte universiteter i forskjellige land. Begrepet er mest kjent fra Storbritannia og Frankrike. I Storbritannia i moderne tid brukes begrepet (new universities) om tidligere polytekniske skoler som fikk universitetsstatus etter 1992, og er dermed den yngste universitetskategorien i Storbritannia, ved siden av kategorier som «gamle universiteter» (ancient universities) og «mursteinsuniversiteter» (red brick universities). I Frankrike viser begrepet (universités nouvelles) til åtte universiteter som fikk universitetsstatus i 1990-årene. Begrepet brukes også i Canada.
Cheiragra

Utseende

Små til middelsstore, mattsvarte oldenborrer.

Levevis

Larvene lever i jorda av røtter, mens de voksne insektene kan finnes gnagende på blader. De flyr godt og mye, helst om natta.

Utbredelse

Slekten er utbredt i det østlige Australia (Victoria, New South Wales og Queensland).
Nexenta OS

Nexenta OS, offisielt kjent som Nexenta Core Platform, er en tidligere Linux-distribusjon som var basert på OpenSolaris og Ubuntu. De støttede arkitekturer var x86-32 og x86-64. Etter at OpenSolaris ble lansert i juni 2005, startet arbeidet med Nexenta østen 2005. Nexenta Systems Inc. Innledet prosjektet og sponset dets utvikling. Nexenta OS 1.0 ble lansert 10. februar 2008.
I slutten av 2011, stanset utviklingen av Nexenta OS og ble erstattet av Illumian. Dette var et derivat av Illumos and OpenIndiana, men adskilte seg ved bruken av programpakker fra Debian. Illumian versjon 1.0 ble lansert i februar 2012. Like etterpå opphørte også Illumian-prosjektet.
Græsholm

Græsholm (tidligere også Græssholm) er en klippeøy i øygruppen Ertholmene ca. 20 km nord for Svaneke på Bornholm.
Øya er med sine 9 ha. den nest største av Ertholmene. Høyeste punkt er 11 m over havoverflaten. Den har ikke vært bebodd i tradisjonell forstand, men under Bornholms store pest i årene 1684–1685 ble den benyttet som kirkegård for noen av de avlidne. I 1703 ble Stjerneskansen bygget, en del av Ertholmenes festningsanlegg. Den ble ødelagt i 1812, men ruinene kan stadig ses.
På Græsholm hekker flere slags fugler, deriblant alker og lomvi. Øya har siden 1926 vært et fuglereservat, og er derfor ikke tilgjengelig for offentligheten.